《七哀诗》
魏晋·阮瑀

丁年难再遇，富贵不重来。
良时忽一过，身体为土灰。
冥冥九泉室，漫漫长夜台。
身尽气力索，精魂靡所能。
嘉肴设不御，旨酒盈觞杯。
出圹望故乡，但见蒿与莱。

作者简介：（约165—212）东汉末陈留尉氏人，字元瑜。少师从蔡邕。汉献帝建安中，曹操以为司空军谋祭酒、管记室。好文学，尤善章表书记，为建安七子之一。官至仓曹掾属。后人辑有《阮元瑜集》。